เรื่องร้องเรียน: มีคนเอารถเก๋งเก่าสีแดงมาจอดทิ้งไว้เกือบปีแล้ว อยู่เลย รร.ประภามนตรี มาหน่อย จอดอยู่ฝั่งเดียวกับ รร.ประภามนตรี ..ในช่วงเช้าเด็กมาโรงเรียน ทำให้มีปัญหา รถติดขัด..อยากให้เจ้าหน้าที่เขตมาจัดการครับ
การดำเนินการของเจ้าหน้าที่: ตามที่มีประชาชนร้องเรียนผ่าน Platform Traffy Fondue ความว่า มีคนนำรถเก๋งเก่าสีแดงมาจอดทิ้งไว้เกือบปีแล้ว อยู่ฝั่งเดียวกับโรงเรียนประภามนตรี เลยมาเล็กน้อย ในช่วงเช้าเด็กนักเรียนมาโรงเรียน ส่งผลให้เกิดปัญหาการจราจรติดขัด ขอให้เจ้าหน้าที่เขตมาจัดการให้ด้วย นั้น                                                      สำนักงานเขตบางนาได้ให้เจ้าหน้าที่เทศกิจลงพื้นที่ตรวจสอบข้อเท็จจริงหลังจากรับแจ้งแล้วขอเรียนให้ทราบว่า บริเวณตามที่รับแจ้งอยู่ในหมู่บ้านถาวรนิเวศน์ ซอยบางนา-ตราด 12 ซึ่งเป็นพื้นที่ส่วนบุคคล มิใช่ถนนสาธารณะ ทางเขตบางนาไม่สามารถเข้าไปบังคับการให้เป็นไปตามกฎหมายได้ อย่างไรก็ดีได้ติดตามสอบถามหาตัวผู้เป็นเจ้าของจนพบได้ความว่า รถคันดังกล่าวยังใช้งานได้ อยู่ระหว่างรออะไหล่เพื่อนำไปซ่อม จึงได้แจ้งให้ทราบถึงข้อร้องเรียนที่เกิดขึ้น ทางเจ้าของรับทราบและจะรีบดำเนินการเคลื่อนย้ายให้ต่อไป
ความเห็นของผู้แจ้ง: ขอบคุณเจ้าหน้าที่ทุกท่านที่ร่วมกันลงพื้นที่และแก้ไขครับ ทำงานได้รวดเร็วดีมากครับ ขอชื่นชมครับ
พื้นที่: แขวงบางนาใต้ เขตบางนา กรุงเทพมหานคร